"הכל דנים את מעשי בני אדם על פי הצלחתם ובייחוד את מעשי הנסיכים. ישקוד איפוא הנסיך על הניצחון ועל קיום השלטון בידיו והאמצעים יוחזקו תמיד ראויים לכבוד והכל ישבחו אותם. כי את לבו של ההמון תופסים תמיד מראה העיניים וההצלחה."- "באיזה אופן חייב נסיך לשמור אמונים"-ניקולו מקיאוולי.
אפשר להגיד המון דברים על הסאגה של התאגיד. אבל הוא היה מסך העשן למאבק האמתי בממשלה ולא כחלון לא היה האדם שצריך אליו לבוא בטענות. אלא, מדובר בשני אנשים אחרים. מדובר במאבק בין שני אישים שרואים את עצמם כתור המנהיגים. האחד הוא רה"מ נתניהו והשני הוא שר החינוך בנט ופה קבור המאבק שמאחורי התאגיד. ביום ראשון היתה אמורה לעלות בוועדת השרים הצעה לסיפוח גוש אדומים (מעלה אדומים, מישור אדומים וכפר אדומים) והוא היה הטריגר ל'משבר התאגיד' וה – 'גן המזרחי'.
בעוד שרה"מ נתניהו מנסה לקדם הבנות עם הממשלה האמריקאי החדש בקשר לבנייה באיו"ש ובקשר לסיפוח הגושים הגדולים (גוש אריאל, עציון, טלמון, אלעד, אדומים ) והקמת התיישבות חדשה עבור מפוני התנחלות עמונה (ובמקום זה אני מאחל לכל אלו שפונו יבנו את בתיהם במהירות האפשרית וזאת ללא טיפת ציניות אחת) במסגרת הסכם אזורי, שנתניהו מנסה לקדם וזאת לאור המצב של הממשל האמריקאי הנוכחי בשונה הממשל האמריקאי הקודם הינו ממשל בדלני שינסה להתרכז יותר בארה"ב עצמה גופה.
ההבדל בין רה"מ נתניהו ובין השר בנט, שרה"מ נתניהו הינו מקיאווליסט בכל מעשיו; אבל, בעוד שבנט יודע למכור טוב את הסחורה שלו, הוא עדיין לא מנהיג וזאת במיוחד לאור הזכייה של דוד בארי נראה שנוזל ההצלחה עלו למוח כמו שנאמר אצלנו. אם במאבק הקודם של השר בנט נגד רה"מ הממשלה היו אלו החרדים שהורידו את בנט מן העץ הגבוה שהוא עלה, הפעם היה זה השר כחלון שעשה את העבודה ה'מלוכלכת' וספג את האש משני הצדדים הניצים.
הערכתי הצנועה היא תהיה ככל שחקירות רה"מ יתקדמו (וגם אם הן יסגרו), נראה עוד משברים רבים כאלו שיקראו תיגר על המנהיגות של רה"מ נתניהו; שבנקודת זמן מסוימת המדינה תלך לבחירות ואני לא יודע מה יהיו התוצאות כי העתיד תמיד לוט בערפל. אבל המשבר הזה סימן את המציאות, של מי המנהיג היורש ומי הוא מתחזה להיות אחד שכזה וכולנו יודעים למי נתנה הנבואה לאחר חורבן הבית.
Previous: האם באמת יש גל אנטישמיות בארה"ב?
Next: אז מהו הנתיב להחלפתו של נתניהו בבחירות בזק?